open-index/open-wikipedia-markdown huggingface dataset:
Superfluid

[mini|desno|200px|Helij II će "puzati" duž površina kako bi pronašao vlastiti nivo - nakon kratkog vremena, nivoi u dvije posude će se izjednačiti. [Rollin film također pokriva unutrašnjost veće posude; da nije zatvorena, helij II bi izašao iz iste.]] 
**Superfluidnost** je faza materije ili opis toplotnog kapaciteta u kojoj se mogu posmatrati neobični efekti kada tečnosti, na primjer helij-4 ili helij-3, savladavaju trenje površinskim međudjelovanjem kada se nalaze u stanju, poznato kao "lambda tačka" za helij-4, na kojoj viskoznost fluida postaje nula. To je jedna od glavnih pojava koja se proučava u kvantnoj hidrodinamici, a otkrili su je Pyotr Kapitsa, John F. Allen i Don Misener 1937. godine, a opisali su je kroz fenomenološke i mikroskopske teroije.

## Također pogledajte 
* Superdijamagnetizam
* Bose-Einsteinov kondenzat
* Superprovodljivost
* Kvantni vir
* Supersolid
* Superfluidni film
* Douglas D. Osheroff

## Reference 
## Literatura 
* Hagen Kleinert, *Gauge Fields in Condensed Matter*, Vol. I,  "SUPERFLOW AND VORTEX LINES", pp.&nbsp;1–742, World Scientific (Singapore, 1989); Paperback  (also available online here )
* Grimm, R. (2005). "Low-temperature physics: A quantum revolution". Nature 435 (7045): 1035–1036. doi:10.1038/4351035a. PMID 15973388.
* Madison, K.; Chevy, F.; Wohlleben, W.; Dalibard, J. (2000). "Vortex Formation in a Stirred Bose-Einstein Condensate". Physical Review Letters 84 (5): 806–809. doi:10.1103/PhysRevLett.84.806. PMID 11017378.
* Burnett, K. (2007). "Atomic physics: Cold gases venture into Flatland". Nature Physics 3 (9): 589. doi:10.1038/nphys704.
* A. B. Migdal (1959). "Superfluidity and the moments of inertia of nuclei". Nucl. Phys. 13 (5): 655–674. doi:10.1016/0029-5582(59)90264-0.
* A. B. Migdal (1960). Soviet Phys. JETP 10: 176.
* U. Lombardo and H.-J. Schulze (2001). "Superfluidity in Neutron Star Matter". Physics of Neutron Star Interiors. Lecture Notes in Physics. 578. Springer. pp.&nbsp;30–53. arXiv:astro-ph/0012209. doi:10.1007/3-540-44578-1_2.
* Antony M. Guénault: Basic superfluids. Taylor & Francis, London 2003, .
* James F. Annett: Superconductivity, superfluids, and condensates. Oxford Univ. Press, Oxford 2005, .
* G. E. Volovik, The Universe in a helium droplet, Int. Ser. Monogr. Phys. 117 (2003) 1–507.

## Vanjski linkovi 
*Video including superfluid helium's strange behavior
* Superfluid phases of helium
*Lancaster University, Ultra Low Temperature Physics - Superfluid helium-3 research group.
* https://web.archive.org/web/20060313075351/http://www.aip.org/png/html/helium3.htm
* https://web.archive.org/web/20060408121158/http://www.aip.org/pt/vol-54/iss-2/p31.html
* http://web.mit.edu/newsoffice/2005/matter.html
* http://physicsweb.org/articles/world/11/6/3/1 

Kategorija:Koncepti u fizici
Kategorija:Dinamika fluida
Kategorija:Agregatna stanja
Kategorija:Amorfne tečnosti
Kategorija:Fizikalni fenomeni
Alfa

* Alfa (slovo), grčko slovo
* Alfa-zraci, čestice sastavljene od jezgra atoma helijuma
* Alfa Romeo, marka automobila
0

* 0 (broj), nula, cijeli broj između −1 i 1ä
* 11!Godina 0, nulta godina u kalendaru
* Nula (jezero), jezero kod Vareša
*
Faza (materija)

U fizičkim naukama, **faza** je skup stanja makroskopskih fizikalnih sistema koji imaju relativno unifoman hemijski sastav i fizičke osobine (npr. gustoću, kristalnu strukturu, indeks prelamanja, i td.).

## Fazni dijagrami
Različite faze sistema mogu se predstaviti korištenjem **faznih dijagrama**. Ose dijegrama su relevantne termodinamičkim varijablama. Za jednostavne mehaničke sisteme, obično se koriste pritisak i temperatura.

mini|300px|Fazni dijagram

## Vanjski linkovi 
*Francuski fizičari otkrili rastvor koji se reverzibilno *zamrzava* sa *rastom* temperature - α-ciklodekstrin, voda i 4-metilpiridin

## Također pogledajte 
* Kriva hlađenja
* Superhlađenje
* Superzagrijavanje
* Multifazna tečnost
* Superfluid

Kategorija:Koncepti u fizici
Kategorija:Hemijsko inženjerstvo
Zemljište

alt=A grassy isthmus running between two bodies of water.|mini| Zemljište između vodenih tijela na Point Reyes National Seashore, Kalifornija
**Zemljište**, takođe poznato kao **suho zemljište**, **tlo** ili **zemlja**, je čvrsta kopnena površina Zemlje koja nije potopljena okeanom ili drugim vodenim tijelom. Čini 29,2% Zemljine površine i uključuje sve kontinente i ostrva. Zemljina kopnena površina je gotovo u potpunosti prekrivena regolitom, slojem stijena, tla i minerala koji čine vanjski dio kore. Zemljište igra važnu ulogu u klimatskom sistemu Zemlje jer je uključeno u ciklus ugljika, ciklus azota i ciklus vode. Jedna trećina zemljišta je prekrivena drvećem, druga trećina se koristi za poljoprivredu, a jedna desetina je prekrivena trajnim snijegom i glečerima. Ostatak se sastoji od pustinje, savane i prerije.

Kopneni tereni su veoma različiti, a čine ga planine, pustinje, ravnice, visoravni, glečeri i drugi oblici reljefa. U fizičkoj geologiji, zemljište je podijeljeno u dvije velike kategorije: planinski lanci i relativno ravne unutrašnjosti koje se nazivaju kratoni. Oboje se formiraju milionima godina kroz tektoniku ploča. Tokovi – glavni dio Zemljinog ciklusa vode – oblikuju krajolik, urezuju stijene, prenose sedimente i obnavljaju podzemne vode. Na visokim nadmorskim visinama ili geografskim širinama, snijeg se zbija i rekristalizira tokom stotina ili hiljada godina kako bi se formirali glečeri, koji mogu biti toliko teški da iskrive Zemljinu koru. Oko 30 posto zemljišta ima suhu klimu, zbog gubitka više vode isparavanjem nego što dobija padavinama. Budući da se topli vazduh diže, to stvara vjetrove, iako Zemljina rotacija i neravnomjerna distribucija sunca također igraju ulogu.
alt=A depiction of the early Earth, with much of its surface covered in lava.|mini|200x200piksel| Umjetnička koncepcija Hadean Eon Zemlje
alt=A map showing various different definitions of the Earth's continents, ranging from 7 to 5.|mini| Animirana karta koja prikazuje svjetske kontinente prema različitim modelima.
[alt=A topographical map of Japan and the surrounding ocean and landmasses, showing different elevations with different colors.|mini| [Topografija|Topografska karta Japana koja prikazuje nadmorsku visinu terena.]]

## Bilješke 
## Reference 
 
Kategorija:Geomorfologija
Kategorija:Geografska terminologija
Kategorija:Fizička geografija
Treset

mini|Treset
**Treset** je vrsta zemljišta i organsko gorivo koje se sastoji od lahkog, spužvastog materijala u vlažnoj sredini pod umjerenom klimom, slaganjem i djelimičnim raspadanjem biljnog materijala. Djelimično ugljenisanje ovog materijala jeste prvi korak u procesu stvaranja uglja. Osušeni treset lahko gori i pri sagorijevanju stvara veliku količinu dima. Koristi se za grijanje domaćinstva i u kotlovnicama. Ima veliki udio u ukupnoj potrošnji u svijetu, a velike naslage se nalaze u Kanadi, Kini, Indoneziji, Rusiji i SAD. Glavni potrošači su Finska, Irska, Rusija i Švedska.

## Reference 
## Vanjski linkovi 
Kategorija:Tlo
Kategorija:Ugalj
Kategorija:Vrste tla
Lambda tačka

mini|desno|200px|Lambda tranzicija
**Lambda tačka** je temperatura (približno 2,17 K) ispod koje normalni fluid helij (helij I) prelazi u superfluid helij II. Preciznije, postoji i niža lambda tačka na 2,172 K, 0,0497 atm, kao i viša tačka na 1,76 K, 29,8 atm.

Ime tačke dolazi od grafa koji nastaj ucrtavanjem specifičnog toplotnog kapaciteta kao funkcije od temperature (za dati pritisak), a koji sliči grčkom slovu lambda. Specifični toplotni kapacitet teži ka beskonačnosti kako se temperatura približava lambda tačci.

## Reference 
## Vanjski linkovi 
* What is superfluidity? (uključuje grafički prikaz)
* https://cs.stanford.edu/people/zjl/pdf/superfluidity0.pdf

Kategorija:Temperatura
Skakanje

mini|desno|250px|Skakanje
mini|desno|250px|Skakanje za frizbijem
**Skakanje** je proces kada se tijelo za kratko vrijeme odvaja od zemlje koristeći vlastitu silu, obično pomoću ekstenzije nogu. Ovu mogućnost posjeduje većina ljudi i životinja. Može se skakati u svrhu dostizanja nečeg visokog, preskakanja ograde ili kanala, skakanje na nižu razinu, skakanje u plesu, u sportu i sl. Neke životinje kao npr. kenguri koriste skakanje kao primarnu formu kretanja.

U životinjskom svijetu najbolji skakači su buhe, koje mogu skočiti i 200 puta više u odnosu na dužinu tijela.

## Skakanje u sportu 
U mnogim sportovima se koristi skakanje kao što su skokovi u vodu, košarka, badminton, klizanje, gimnastika, borilačke vještine, skijanje, plivanje, rukomet, odbojka i mnogi drugi.

Postoje i atletske discipline koje se baziraju samo na skakanju: skok u vis, skok s motkom, skok u dalj, troskok, kao i trke sa preponama.

## Reference 
## Vanjski linkovi 
* 

Kategorija:Ljudske vještine
Beta (slovo)

**Beta** (grčki srednji rod: **Βήτα**; veliko slovo **Β**; malo slovo **β**) je drugo slovo grčkog pisma i ima brojnu vrijednost 2.
U starogrčkome jeziku beta se izgovaralo /*b*/, a u novogrčkom se slovo naziva *víta* i izgovara se /*v*/.

Osim grčkog slova, beta predstavlja različite veličine u matematici i fizici, npr:

* beta-čestice;
* u termodinamici, statističku mjeru inverzne temperature: β = *d* ln *Ω* / *dE*;
* u mehanici fluida, koeficijent stišljivosti
* brzinu u odnosu na brzinu svjetlosti, u posebnoj teoriji relativnosti.
* često se koristi kao oznaka različitih uglova u matematici;

Slovo beta vuče podrijetlo od slova *bet* iz feničkog pisma:

## Standardi 
Standardi Unikod i HTML ovako predstavljaju slovo grčko slovo *beta* (varijacija se koristi u sredini riječi):

Kategorija:Grčka slova
Biosfera

mini|desno|300px|**Voda zauzima 71% površine Zemlje**

**Biosferu** (grč. βίος - *bíos* = život + σφαίρα - *sfaira* = lopta) – funkcionalnu cjelinu sfere života – čine  svi ekosistemi Zemlje. Jedinstvo žive i nežive prirode ne ograničava se na ekosisteme, već se proteže i na čitavu planetu Zemlju. Biosferu sačinjavaju dijelovi ostalih Zemljinih sfera koje su naseljene živim bićima:

* atmosfera, sloj vazduha koji čini perifernu oblogu naše planete;
* hidrosfera, vodeni omotač Zemlje i
* litosfera, spoljašnji, površinski, tvrdi pokrivač Zemlje.

U biosferi se objedinjuju svi stepeni organizacije živog svijeta tako da ona predstavlja vrhunski biološki sistem. Odlikuje se specifičnom strukturom, koja se ogleda u određenom prostornom rasporedu ekosistema:

* horizontalnom i
* vertikalnom.

Horizontalan raspored ekosistema određen je, prije svega, klimatskim uslovima. Idući od ekvatora ka polovima, može se uočiti izvjesna pravilnost u rasporedu različitih ekosistema na obje Zemljine polulopte. Vertikalni raspored ekosistema na kopnu u skladu je sa horizontalnim rasporedom ekosistema od ekvatora ka polovima. Od podnožja do planinskih vrhova temperatura opada i mijenja se klima, pa se u skladu sa tim smjenjuju i ekosistemi. Tako se lišćarske i četinarske šume smjenjuju livadama i pašnjacima, a planinske tundre i zona vječnog leda nalaze se na vrhovima planina.
## Reference 
## Također pogledajte 
* Ekosistem
* Homeostaza
## Vanjski linkovi
* http://www.intechopen.com/books/the-biosphere (en)
* http://www.eoearth.org/article/Biosphere (en)

Kategorija:Okeanografija
Kategorija:Biološki sistemi
Kategorija:Superorganizmi
Glina

mini|Glina
**Glina** predstavlja sediment nastao raspadom magmatskih stijena pod uticajem faktora iz atmosfere. Posjeduje složen hemijski sastav, a obično se sastoji od sitnih čestica alumosilikata i drugih raznih primjesa: kvarca, raznih željeznih, kalcijumovih i drugih spojeva, kao i humusa i organske materije. Karakteristika gline je u tome da ona pri temperaturi od 550&nbsp;°C u potpunosti gubi vodu. Tvrdoća gline je oko 1, a specifična težina oko 2,4. Čiste gline imaju bijelu ili sivkastu boju, a nečiste žutu (od limonita), crvenu (od hematita), zelenkastu od glaukonita, tamnosivu odnosno crvenu (od organskih materijala).

## Također pogledajte 
* Keramika
* Grnčarija

## Vanjski linkovi
* Čovjek i kamen: Glina - pravljenje crijepa (RTS Obrazovno-naučni program - Zvanični kanal)


Kategorija:Vrste tla
Kategorija:Prirodni materijali
Kategorija:Vajarski materijali
Kategorija:Sedimentologija
Kategorija:Sedimenti
Kategorija:Filosilikati
Roštilj

mini|desno|300px|Priprema različitih vrsta mesa na roštilju
**Roštilj** je naziv za spravu ili način za pripremanje hrane, najčešće mesa, pomoću vatre, dima ili vrućeg uglja. Hrana koja se priprema na ovaj način se zove roštiljska hrana. Roštilj se najčešće koristi na otvorenom prostoru, dok se u restoranima ili sličnim objektima koriste veliki roštilji od cigli ili metala izgrađeni u tu svrhu.

## Roštilj u Bosni i Hercegovini 
U Bosni i Hercegovini roštilj se koristi najčešće za pečenje mesa u vidu ćevapa, pljeskavica, sudžukica i drugih oblika mesa.

## Reference 
## Vanjski linkovi 
Kategorija:Bosanska kuhinja
Kategorija:Kulinarstvo
Gel

mini|150px|Tuba gela
**Gel** (latinski: *gelu*&nbsp;– ”smrzavanje”, ”led”; ”gelatus”&nbsp;– ”smrznuto”, ) je hidrofilni koloid, koji se tipično sastoji od 99% vode organizirane u makromolekulnu mrežu usljed površinskoga napona između vode i prisutne gelne supstance.

Sastoji se od finih niti ili slojeva. U međuprostoru te mrežaste strukture su uklopljene molekule vode: H2O (H_2O). Najpoznatija anorganska supstanca koja daje gel je ortosilikatna kiselina. Nastanak gela je historijski povezan s proteinom&nbsp;– naprimjer: želatina nastaje od kolagena.
## Također pogledajte
*Aerogel
## Reference
## Vanjski linkovi
*

Kategorija:Koloidna hemija
Kategorija:Načini doziranja
Kategorija:Fizikalna hemija
Commonwealth

**Commonwealth** (fon. *Komonvelt*) je engleska riječ koja u prevodu na bosanski znači *opće dobro*. Commonwealth se najčešće odnosi na političku zajednicu.

Tipovi zajednice koje mogu nositi ovaj naziv su:

* Politička zajednica pravno osnovana dogovorom ljudi radi općeg dobra
* Federativna unija konstitutivnih zemalja
* Zajednica suverenih država
* Republika
* Demokratski konstitualna monarhija

## Poznati Commonwealthi 
* Commonwealth nacija (nekad samo Commonwealth), asocijacija 53 države, većinom bivše britanske kolonije
* Kraljevstva Commonwealtha, zajedničko ime za šesnaest suverenih država koje priznaju kraljicu Elizabetu II kao svoju kraljicu i šefa države.
* Commonwealth Australija, zvanični naziv za Australiju
* Američki Commonwealth, zajednica četiri savezne američke države: Kentucky, Massachusetts, Pennsylvania i Virginia
* Commonwealth Engleske, engleska republika u razdoblju između 1649. i 1660. godine.

## Također pogledajte 
* Pariska komuna
* Komunizam
* Kibuc
* Marksizam

## Reference 
## Vanjski linkovi
Pljeskavica

mini|250px|Pljeskavica sa prilozima
**Pljeskavica** je jelo od mljevenog mesa koje se najčešće peče na roštilju. Pljeskavice se tradicionalno spremaju u Bosni i Hercegovini, Srbiji, Hrvatskoj, Sloveniji, Mađarskoj, Makedoniji, Rumuniji, Bugarskoj i Crnoj Gori.

Pljeskavica se često miješa sa hamburgerom zbog njihove sličnosti.
U balkanskom regionu pljeskavica se sprema na osnovu ličnog ukusa sa dodacima po sopstvenom izboru. Smatra se odličnim obrokom koji zasiti, i mnogima predstavlja omiljeno jelo.

## Također pogledajte 
* Ćevapi

## Reference 
## Vanjski linkovi 
Kategorija:Mesne prerađevine
Kategorija:Bosanska kuhinja
Polimorfizam

* Polimorfizam (biologija), postojanje dvaju ili više fenotipa unutar biološke vrste
* Polimorfizam (biofizika), načini vezivanja molekula masti
* Polimorfizam (računarstvo), osobina programskog jezika
* Polimorfizam (mineralogija)
Kliješta

mini|desno|300px|Različite vrste kliješta
**Kliješta** su ručni alat dizajnirana primarno za prihvatanje objekata koristeći snagu poluge. Dizajnirane su za razne svrhe i posjeduju različite oblike za hvatanje, odvrtanje, vučenje, rezanje, kidanje i sl.

## Historija 
Kliješta su otkrivena u Evropi oko 2000. p. n. e. za hvatanje vrućih predmeta (primarno željeza u kovačnicama). Najstarija ilustracija kliješta je ona koja prikazuje grčkog boga Hefesta u njegovoj kovačnici. Danas kliješta za prihvatanje vrućih predmeta se zovu mašice.

## Vrste 
Postoje različite vrste kliješta od kojih su najpoznatije kombinirke, papagajke, švedska kliješta, francuski ključ, špicangle, kliješta za obradu papaka i kopita, Burdizzo kliješta, cvikcangle, i razna druga u zavisnosti od uloge.

## Reference 
## Vanjski linkovi 
* 

Kategorija:Alat
Glina (čvor)

* Glina, prirodni materijal
* Glina (rijeka), rijeka u Hrvatskoj i manjim dijelom toka pogranična rijeka Bosne i Hercegovine i Hrvatske, pritoka Kupe, duga 100&nbsp;km

**Hrvatska**:

* Glina (Hrvatska), grad u Sisačko-moslavačkoj županiji
* Donja Glina, naselje  grada Slunja, Karlovačka županija
* Gornja Glina, naselje  grada Slunja, Karlovačka županija
* Veljunska Glina, naselje  grada Slunja, Karlovačka županija

**Slovenija**:

* Glina (Bloke), naselje u općini Bloke, regija Primorsko-notranjska
Mašice

mini|desno|215x215px|Roštiljske mašice
**Mašice** ili **hvataljke** su sprave za hvatanje pojedinih predmeta, a posjeduju mnoge oblike u skladu sa funkcijom. Podjeljene su na tri klase:

# Mašice čiji krakovi se završavaju cirkularnim dijelom, a služe najčešće za uzimanje uglja za roštilj ili za hranu na roštilju.

One omogućavaju da se hrana pomiče, rotira i preokreće, sa  osjetljivom preciznošću.

# Hvataljke koje se sastoje od običnog savijenog metala, a koriste se najčešće za kocke šećera i sl.
# Kovačke mašice

Postoje i hvataljke koje rade na principu makaza.

## Također pogledajte 
* Pinceta

## Reference 
## Vanjski linkovi 
Kategorija:Alat
Emmy Rossum

**Emmanuelle Grey Rossum** (12. septembar 1986, New York, SAD) je američka glumica.

## Biografija 
Emmanuelle Grey Rossum je rođena u New Yorku, a odrasla je u Manhattanu. Njeni roditelji su se razveli još dok je njena majka bila trudna. Ona ju je i odgajala, a oca je srela samo dva puta u svom životu. Pjesma "Anymore" s njenog albuma *Inside Out* upravo se temelji na ovom iskustvu.

Emmy je čak pjevala u dječijem horu u "Metropolitan Opera", zajedno sa Plácidom Domingom i Lucianom Pavarottijem. Za 5 dolara za jednu noć, Rossum je pjevala na pet različitih jezika u 20 različitih opera, kao što su *La Boheme*, *Turandot*, *The Damnation of Faust*, ''A Midsummer Night's Dream*, te je među ostalim radila i pod rukovodstvom Franca Zeffirellia u operi *Carmen*.

S dvanaest godina Emmy je prerasla dječje kostime, a sve veći interes za nastavak karijere doveo je do toga da je pronašla agenta i prisustvovala velikom broju audicija.

Rossum se često šalila prilikom intervjua da su se njen talent i afinitet prema muzici razvili jer je njena majka uvijek slušala klasičnu muziku i operu dok je bila trudna s njom.

## Karijera 
### Glumačka karijera 
Godine 1997, debitirala je na televiziji, učestvujući u "*Law & Order*", i sljedeće godine, u dva filma i jednoj  mini seriji. Rossum je primila i nominaciju za *Young Artist Award*  1999. za najbolje performans u tv filmu, za svoj rad na *Geniusu* (tv film). Uslijedila je i uloga mlade Audrey Hepburn u ABC tv filmu *The Audrey Hepburn Story*.

Njen najveći uspjeh dosada donijela joj je uloga Christine Dae u svjetski poznatoj adaptaciji Andrewa Lloyd Webbera na filmskom zaslonu, mjuziklu "*The Phantom of the Opera*" ("Fantom u operi"). Ova joj je uloga donijela Zlatni globus, nekoliko nominacija i mnoge druge nagrade.

## Filmografija 
* *Dragonball* (2009) ... Bulma
* *Poseidon* (2006) ... Jennifer Ramsey
* *The Phantom of the Opera* (2004) ... Christine
**The Day After Tomorrow* (2004) ... Laura Chapman
* *Mistična rijeka* (2003) ... Katie Markum
* *Nola* (2003) ... Nola
* *Passionada* (2002) ... Vicky Amonte
* *An American Rhapsody* (2001) ... Sheila
* *Songcatcher* (2000) ... Deladis Slocumb
* *As the World Turns* (1999) ... Abigail Williams
* *Snoops'' (1999) ... Caroline Beels
"Shameless "- Fiona Gallagher

## Vanjski linkovi 
* Web-stranica obožavatelja
* http://www.imdb.com/name/nm0002536/

Kategorija:Rođeni 1986.
Kategorija:Američke glumice
Kategorija:Biografije, New York
Kategorija:Živi ljudi
Krunske zemlje Commonwealtha

250px|mini|desno|Krunske zemlje Commonwealtha u plavom
**Kraljevstvo Commonwealtha** ili **Krunske zemlje Commonwealtha** (engleski: *Commonwealth realm*) je zajedničko ime za petnaest suverenih država koje priznaju kralja Charlesa III kao svoga kralja i šefa države. Charles III nije kralj Commonwealtha jer to nije suštinski entitet; on je kralj svake od država Commonwealtha zasebno. U svakoj od njih (osim Ujedinjenog Kraljevstva) on postavlja, nezvanično po prijedlogu šefa odgovarajuće vlade, generalnog guvernera (engleski: *Governer-General*) koji je njegov predstavnik u datoj državi. Krunske zemlje Commonwealtha su članice Nacija Commonwealtha.

Historijski gledano, tihim raspadom Britanske imperije nastao je veći broj nezavisnih država koji su do tada bili britanske kolonije ili protektorati. Po sticanju nezavisnosti većina ovih država je inicijalno prihvatila vladajućeg britanskog monarha za šefa svojih novostvorenih država. Međutim, određen broj na to nije pristao, a mnogo onih koji su inicijalno pristali na ovakav kompromis se kasnije odlučuje da samostalno imenuje šefa države.

[mini|desno|[Charles III|Charles III, kralj Ujedinjenog Kraljevstva]]

Države koje trenutno čine Krunske zemlje Commonwealtha:

*Antigva i Barbuda 
*Australija 
*Bahami 
*Belize 
*Grenada 
*Jamajka 
*Kanada 
*Novi Zeland 
*Papua Nova Gvineja 
*Sveti Kristofor i Nevis 
*Sveta Lucija 
*Sveti Vincent i Grenadini 
*Solomonska Ostrva 
*Tuvalu 
*Ujedinjeno Kraljevstvo

Funkcija kralja u ovim državama je ceremonijalna i simbolična, te on nema *de facto* moć nad njima. Sve ove države su suverene i imaju mogućnost da proglase republiku. Ova uloga je historijski često bila paradoksalna. Tako je, naprimjer, za vrijeme vladavine kralja Georgea VI, Kanada je Nemačkoj proglasila rat nekoliko dana poslije Ujedinjenog Kraljevstva tako da je George VI istovremeno bio u ratu i u miru sa Njemačkom. Nešto kasnije, tokom sukoba Indije i Pakistana 1947. godine, George VI, koji je tada bio kralj obje zemlje, našao se u nedefinisanom ratu protiv samog sebe. Ovo je često otvaralo pitanje da li se zapravo radi o jedinstvenoj kruni ili o više kruna za svaku od država, te koliko naklonjenost pojedinačnim državama utiče na druge. Također, činjenica da je vladajući britanski monarh ujedno i poglavar Crkve Engleske donosi pitanje da li je moguće da takav vladar predvodi raznoliko stanovništvo kakvo je ono u nekim od Krunskih država.

U mnogim od država kojima trenutno vlada kralj postoje jake republikanske struje, naročito u Australiji i na Novom Zelandu. Utoliko je opstanak ovakvog stanja stvari pod znakom pitanja. Ipak, mnogi vide kralja kao simbol jedinstva i tradiciju koju ne treba mijenjati što čini relativno izvjesnim da se broj država Commonwealtha neće mijenjati za vrijeme vladavine Charlesa III.

## Reference 
## Također pogledajte
*Britansko carstvo

Kategorija:Državni savezi
Kategorija:Commonwealth nacija
Burdizzo kliješta

mini|desno|300px|Burdizzo kliješta
**Burdizzo kliješta** (fon. *burdico*) su velika hirurška kliješta koja služe za kastraciju najčešće preživara (bik, ovan, jarac), ali i svinja. Kliješta rade na principu tzv. beskrvne kastracije, tako što prekidaju dotok krvi u testise. Nakon prestanka dotoka krvi u testise, nastaje nekroza testisa i testisi se smanjuju, omekšaju i vremenom iščezavaju.

Burdizzo kliješta se također mogu koristiti i u kastraciji ljudi, najčešće transeksualaca.

## Reference 
## Vanjski linkovi 
* https://web.archive.org/web/20080510073800/http://wiki.bmezine.com/index.php/Burdizzo
* http://www.nytimes.com/1986/10/26/books/mud-and-syrup.html
* http://www.miaminewtimes.com/2000-06-29/news/my-life-as-a-eunuch/5/ 
## Također pogledajte 
* Emaskulator

Kategorija:Veterinarska kastracija
Emaskulator

[mini|desno|300px|Kastracija [mula|mule sa emaskulatorom]]
**Emaskulator** je veterinarski hirurški instrument koji se koristi za kastraciju stoke, najčešće konja i magaraca. Njegova je funkcija da u isto vrijeme gnječi i reže sjemeno uže, sprečavajući krvarenje, a u isto vrijeme odvajajući testis od životinje. Prilikom kastracije oštri dio emaskulatora za rezanje se postavlja prema testisu, a dio za gnječenje prema životinji. Na emaskulatoru se nalazi poluga koja drži emaskulator zatvorenim 2-3 minute radi hemostaze.

## Također pogledajte 
* Burdizzo kliješta
## Vanjski linkovi 
* https://web.archive.org/web/20160304225629/http://www.veterinary-instrumentation.co.uk/pages.php?pageid=106 (engleski)
* http://www.omafra.gov.on.ca/english/livestock/beef/facts/07-029.htm (engleski)
* http://www.cpony.com/home/veterinary/emasculator.html (engleski)
Kategorija:Veterinarska kastracija
Keramika

mini|Keramička posuda
**Keramika** (grčki: κεραμικός *keramos*) se odnosi na anorganske nemetalne materijale koji nastaju pod uticajem toplote. Najvažniji materijali koji spadaju u keramiku su gline (od kojih su se tradicionalno pravile cigle i posuđe), cement i staklo. Često se u keramike ubrajaju neki materijali koji tu ne spadaju: grafit, talk i azbest. Česti hemijski elementi koji ulaze u sastav keramike su aluminij, silicij, magnezij, berilij, titanij i bor. Ovi elementi se kombinuju sa oksigenom, ugljikom i dušikom.

## Osobine
Keramike mogu biti jednostavni monofazni materijali ili složeni materijali. Najčešći tip monofazne keramike su aluminij-oksid Al2O3 i magnezij-oksid MgO. Složeni (višefazni) keramički materijali su kordierit (magnezijev alumosilikat), forsterit (magnezijev silikat). Prema makrostrukturi postoje tri tipa keramike: kristalična sa staklenom matricom, kristalična (nekad se naziva holokristalna) i stakla.

## Također pogledajte 
* Metalizirana keramika
## Reference
## Vanjski linkovi 
* https://web.archive.org/web/20090118200947/http://www.ctioa.org/index.cfm?pi=GL&gaction=list&grp=C
* http://www.perseus.tufts.edu/hopper/text?doc=Perseus%3Atext%3A1999.04.0057%3Aentry%3Dkeramiko%2Fs
* http://www.palaeolexicon.com/default.aspx?static=12&wid=383
* https://web.archive.org/web/20170628092301/http://watches.infoniac.com/index.php?page=post&id=62
* http://donsmaps.com/dolnivenus.html
* http://www.madehow.com/Volume-4/Pottery.html
* http://www.madehow.com/Volume-5/Toilet.html
* http://www.azom.com/details.asp?ArticleID=2123

Kategorija:Materijali
Trbušna šupljina

mini|desno|300px|Tjelesne šupljine kod čovjeka
**Trubušna šupljina** ili **abdominalna šupljina** je šupljina u ljudskom i životinjskom tijelu u kojoj su smješteni organi locirani ispod (ili iza) grudne šupljine, kao i iznad (ili spred) karlične šupljine, koji su obavijeni peritoneumom. Organi koji se nalaze u trbušnoj šupljini su želudac, jetra, žučna kesa, slezena, gušterača, mokraćna bešika, tanko crijevo i debelo crijevo. Bubrezi su locirani retroperitonealno, tako da ne spadaju u organe trbušne šupljine.
## Također pogledajte 
* Tjelesna šupljina

## Vanjski linkovi i reference
* Wingerd, Bruce (1994). The Human Body: Concepts of Anatomy and Physiology. Fort Worth: Saunders College Publishing. pp.&nbsp;11–12. .
* http://www.nlm.nih.gov/cgi/mesh/2011/MB_cgi?mode=&term=Abdominal+Cavity
* https://web.archive.org/web/20100909012812/http://www.mercksource.com/pp/us/cns/cns_hl_dorlands_split.jsp?pg=%2Fppdocs%2Fus%2Fcommon%2Fdorlands%2Fdorland%2Ftwo%2F000018266.htm

Kategorija:Anatomija
Cigla

mini|Cigla
**Cigla** ili **opeka** jest zidni građevinski materijal koji se dobija formiranjem, sušenjem i pečenjem plastične smjese glinenog materijala, pijeska i vode. Opeka je najmasovniji proizvod keramičke industrije.

Prve cigle proizvedene su u formi sušenoj na suncu prije približno 6.000 godina, kao preteča širokog spektra proizvoda koji su danas u upotrebi. To je mala građevna jedinica u obliku četvrtastog bloka, napravljena od gline ili škriljca ili mješavine i pečena u peći, u cilju dostizanja čvrstoće, tvrdoće i otpornosti na visoke temperature. Početna zamisao starih proizvođača bila je da cigla bude dimenzija pogodnih za rukovanje. Danas njene dimenzije veoma variraju od države do države.

## Reference 
## Također pogledajte 
* Keramika
* Malter

Kategorija:Građevinski materijali
Milimetar

**Milimetar** je jedinica za dužinu u metričkom sistemu jedinica. Jedan milimetar je hiljaditi dio metra, osnovne jedinice za dužinu u Međunarodnom sistemu mjernih jedinica (SI). Skraćena oznaka za milimetar je **mm**.

Prefiks *mili-* označava red veličine od (10−3). Prefiks je predložen 1793. godine  a usvojen 1795. godine. Ovaj prefiks dolazi od riječi iz latinskog jezika *mille* koja znači "hiljada". Od 1960. godine, prefiks "mili-" je zvaničan dio sistema prefiksa u Međunarodnom sistemu mjernih jedinica (SI).

## Definicija
Na 17. zasjedanju Generalne konferencije za tegove i mjere održanom 1983. godine usvojena je rezolucija kojom je metar definiran kao "put koji svjetlost u vakuumu pređe za 1/299,792,458 dio sekunde." Dakle, milimetar, kao 1/1000 dio metra, je put koji svjetlost u vakuumu pređe za 1/299,792,458,000 dio sekunde.

## Primjeri i mjerenje
mini|Objektiv fokalne dužine 50 mm

Odgovarajuća površinska mjera je milimetar kvadratni (mm2), a zapreminska milimetar kubni (mm3).

U jedan milimetar stane tačno 1.000 mikrometara odnosno 1.000.000 nanometara. U odnosu na "palac" (jedinica van SI, dio je sistema jedinica koji se koristi u SAD), milimetar je tačno 25.4 puta kraći, odnosno, 1 in = 25,4&nbsp;mm = 2,54&nbsp;cm.

Fokalne dužine objektiva se također izražavaju u milimetrima.

Najmanje dimenzije koje prosječno zdravo ljudsko oko može razlučiti su oko 0.02 to 0.04&nbsp;mm, što je približna debljina ljudske dlake. Listovi papira se najčešće izrađuju u debljinama između 0.07 0.18&nbsp;mm

Postoje različiti alati i uređaji kojim se mogu izmjeriti vrijednosti dužine sa milimetarskom preciznošću. Najjednostavniji i relativno najmanje precizni su metar, lenjir, mjerna traka i sl.

Pomično mjerilo ili (*šubler*, germanizam, od ) može mjeriti dimenzije sa preciznošću od 0.05 milimetara. Mikrometar je vrlo precizan mehanički mjerni instrument kod kojeg je tačnost očitanja mjerne vrijednosti do hiljaditog dijela milimetra. Različiti modeli instrumenata za mjerenje dužine mogu biti opremljeni i elektroničkim sklopovima za mjerenje i prikaz izmjerenih vrijednosti (optički, laserski, radarski i sl.).

Mikrotalasi frekvencije 300&nbsp;GHz imaju talasne dužine od 1&nbsp;mm.

[mini|center|666px|[Antena|Antene radio teleskopa **ALMA** (Atacama Large Millimeter/submillimeter Array) pretražuju svemir detektujući svjetlost milimetarskih i submilimetarskih talasnih dužina]]

## Također pogledajte
*Metar
*Mikron
*Nanometar
*Ångström
*Pikometar
*Mjere za dužinu
*Metrički sistem
*Međunarodni sistem jedinica

## Reference
## Vanjski linkovi
*BIPM
*Institut za mjeriteljstvo Bosne i Hercegovine
*Konverter mjernih jedinica 

Kategorija:Metar
Kategorija:Redovi veličine (dužina)
Kategorija:1000 (broj)
Granit

mini|Granit
**Granit** je učestao i veoma raširen tip kiselih intruzivnih magmatskih stijena. Obično su srednje do krupno kristalični, a mogu biti ružičasti do tamnosivi, što ovisi o njihovom hemijskom i mineralnom sastavu. Obično se pojavljuje u obliku batolita, koji grade čitave kontinente. Ponekad ga možemo naću u cirkularnim depresijama okruženim lancem brežuljaka formiranim metamorfnom aureolom - hornfelsom, koji nastaje na kontaktu vrućeg intrudirajućeg magmatskog tijela i okolne stijenske mase.

## Osobine 
Granit je gotovo uvijek masivan, čvrst i tvrd, zbog čega je vrlo raširena njegova upotreba kao građevinskog (tehničkog) i arhitektonskog (ukrasnog) kamena. Prosječna gustoća granita je 2,75 g·cm−3, ali varira od 1,74 g·cm−3 do 2,80 g·cm−3. Riječ granit potječe iz latinskog jezika, što upućuje na krupnozrnatu strukturu te kristalinčne stijene.

## Također pogledajte 
* Magmatske stijene

## Reference 

Kategorija:Građevinski materijali
Kategorija:Stijene
Kategorija:Vajarski materijali
Sjemensko uže

**Sjemeno uže** ili **sjemenska vrpca** (lat. *Funiculus spermaticus*)  je naziv za užastu strukturu kod muških jedinki formiranu od sjemenovoda i tkiva koje ga okružuje, a pruža se od trbušne šupljine do testisa. Pored sjemenovoda u užetu su smješteni: arterije (testukularna, deferencijalna i kremaster), nervi, limfni sudovi i ostaci processus vaginalisa.

Sjemeno uže je osjetljivo na uvrtanje, kada se testis uvrne unutar skrotuma i prekine dotok krvi. Uvrtanje može dovesti do odumiranja testisa.

## Struktura
Spermska vrpca učvršćena je u tri sloja tkiva:
**vanjska sjemena fascija*, produžetak inominozne fascije koji prekriva aponeurozu spoljni kosi mišić
**kremasterski mišić i fascija*, formirani iz nastavka unutrašnjeg kosog mišića i njegove fascije
* *unutrašnja spermatsks fascija*, kontinuirana sa *transversalis fascia*

Normalni prečnik spermatske vrpce je oko 16&nbsp;mm (raspon od 11 do 22&nbsp;mm).

## Funkcija
### Sastav
* Arterije: arterija testisa, arterija duktus deferens, kremasterna arterija
* Nervi: nerv do kremastera (genitalna grana genitofemoralni živac) i testisni nervi (simpatički nervi). Vrijedi napomenuti da se ilio-ingvinalni nerv zapravo ne nalazi unutar spermne vrpce, već se proteže izvan njegove strane, u ingvinalnom kanalu.
* Vas deferens (duktus deferens)
* Pampiniformni pleksus
* Limfni sudovi 
* Tunica vaginalis (ostatak processus vaginalis)

Pampiniformni pleksus, testisna arterija, kremasterska arterija, arterija duktus deferens, limfni sudovi, testisnii simpatički živci i ductus deferens, izlaze duboko do unutrašnje spermatske fascije.  Ilioinguinalni živac teče po površini vanjske spermatske fascije.

## Klinički značaj 
Spermatska vrpca je osjetljiva na torzije, u kojem se testis rotira unutar vreće i blokira vlastitu krvnu opskrbu. Torzija testisa može dovesti do nepovratnog oštećenja testisa u roku od nekoliko sati. Kolekcija serozne tekućine u spermatskoj vrpci nazvana je 'funikulokela'.

Sadržaj trbušne šupljine može se strpati u ingvinalni kanal, stvarajući indirektnu ingvinalnu herniju.

Varikozne vene spermatske vrpce nazivaju se varikokela. Iako često asimptomatsko, otprilike kod svake četvrte osobe s varikokelom negativno je uticala na plodnost.

## Dodatne slike

 Gray549.png|Lijevi femoralni trougao
 Gray1144.png|Skrotuim.
 Gray1148.png|Desni testis, sa otvorenom tunica vaginalis
 Spermatic cord 3.jpg|Spermatska vrpca
 Slide1eee.JPG|Spermatska vrpca
 Slide2por.JPG|Površinske vene 

## Reference
## Vanjski linkovi
* "The inguinal canal and derivation of the layers of the spermatic cord."
* 
* 
*  ()

Kategorija:Muški reproduktivni sistem
Pijesak

[mini|Prikaz pijeska: staklo, dina, kvarc, vulkanski, biogeni koral, ružičasti koral, vulkanski, granat, olivin. Uzorci su iz [Pustinja Gobi|pustinje Gobi, Estonije, Havaja i kopnenog dijela Sjedinjenih Američkih Država. (1×1 cm svaki) ]]
mini|Pijesak|203x203piksel
**Pijesak** je prirodni granularni materijal sačinjen od fino razdijeljenih čestica stijena i minerala. 

Pijesak je granularni materijal sastavljen od fino usitnjenih mineralnih čestica. Pijesak ima različite sastave, ali se obično definira veličinom zrna. Zrna pijeska su manja od šljunka i grublja od mulja. Pijesak se također može odnositi na teksturnu klasu tla ili tip tla, tj. tlo koje sadrži više od 85 posto čestica veličine pijeska po masi.

Ako se odnosi na termin u geologiji, to je materijal čiji je dijametar od 0.0625 mm do 0.004&nbsp;mm. Pijesak je najvećim dijelom sačinjen od silicijum dioksida SiO2, najčešće u formi kvarca. Sastav pijeska je varijabilan i može sadržavati: muskovit, cirkon, rutil, apatit, granat, magnetit, turmalin, itd.

## Također pogledajte 
* Plaža

## Reference 
## Vanjski linkovi 
* *Beach Sand: What It Is, Where It Comes From and How It Gets Here* - Beaufort County Library
* 

; Uticaji vađenja pijeska

* The World Is Running Out Of Sand - *New York Times*
* Sand Mining In India Rivers Causing Problems - *New York Times*
* How Demand For Sand Is Killing Rivers In Africa - BBC
* Dubai Imports Sand - BBC
* Sand crisis looms as world population surges, U.N. warns - Reuters

Kategorija:Građevinski materijali
Rotor

* Rotor (elektrotehnika), dio električnih mašina
* Rotor (matematika), oblast u vektorskom kalkulusu
Divergencija (višeznačna odrednica)

* Divergencija, pojam u vektorskom kalkulusu
* Genetička divergencija, pojam u genetici
* u statistici
** Bregman divergencija
** f-divergencija
** Jensen–Shannon divergencija
** Kullback–Leibler divergencija, 
** Rényi-ijeva divergencija

U umjetnosti:

* Divergence (album), album iz 1972., grupe Solution
* Divergence (knjiga), roman Tony Ballantyne-a
* Divergence (epizoda serije Enterprise), epizoda četvrte sezone serije Star Trek: Enterprise
* Divergence (film), film iz 2005., snimljen uHong Kongu
* Divergence (roman), roman Charles Sheffielda
* Divergent (knjiga), roman autorice Veronica Roth
Rotor (matematika)

U vektorskom kalkulusu, **rotor** je vektorski operator koji pokazuje "učestalost rotacije" vektorskog polja ; to jest, pravac ose rotacije, te intenzitet rotacije. Može se opisati i kao gustoća **cirkulacije**. 

"Rotacija" i "cirkulacija" su korištene kao objašnjenje osobina vektorske funkcije pozicije, uprkos njihovoj mogućoj promjenljivosti u vremenu.

Vektorsko polje koje ima rotor jednak nuli naziva se nevrtložno vektorsko polje.

## Primjeri
### Jednostavno vektorsko polje 
Uzmimo vektorsko polje konstruisano koristeći jedinične vektore

:\vec{F}(x,y)=y\boldsymbol{\hat{x}}-x\boldsymbol{\hat{y}}.

Oni se mogu predstaviti ovako:

centar|250px

Jednostavnim vizuelnim ispitivanjem, možemo vidjeti da polje rotira, te se može vidjeti da nastoji da se kreće u smijeru kazaljke na satu. Koristeći pravilo desne ruke, očekujemo da rotor bude okrenut tako da ulazi u ekran. Ako ovo prikažemu na koordinatnom sistemu desne ruke, rotor će biti orijentisan u negativnom pravcu z-ose.  

Ako pronađemo rotor:

:\vec{\nabla} \times \vec{F}  =0\boldsymbol{\hat{x}}+0\boldsymbol{\hat{y}}+ [{\frac{\partial}{\partial x}}(-x) -{\frac{\partial}{\partial y}} y]\boldsymbol{\hat{z}}=-2\boldsymbol{\hat{z}}

vidimo da je on, uistinu, u negativnom *z* pravcu, kao što je i učekivano. U ovom slučaju, je, ustvari, konstanta, nezavisna od položaja.   "Količina" rotacije u gornjem vektorskom polja je ista u svakoj tačci (x,y).

## Također pogledajte 
* Nabla
* Gradijent
* Divergencija
* Nabla u cilindričnim i sfernim koordinatama
* Vrtložnost
* Vektorski proizvod
* Helmholtzov teorem

## Reference 
# 
 

## Vanjski linkovi 
* Ideja divergencije i rotora

Kategorija:Vektorska analiza
Dvolomnost

[mini|Birefringencija (dvolom) kod [kalcita]]
**Birefringencija** ili *dvostruka refrakcija* (dvostruko prelamanje, dvolom) je razlaganje svjetlosne zrake na dvije zrake, pri prolasku kroz anizotropni materijal. Mjeri se kao razlika između najvećeg i najmanjeg indeksa prelamanja anizotropnog i transparentnog materijala:
:\Delta n=n_e-n_o\,

## Vanjski linkovi 
* Aparat za analizu stresa (na osnovu teorije birefringencije)
* Optička birefringencija  na stranici *olympusmicro.com*.
* Videozapis birefringencije u poli(metil metakrilatu)
* Umjetnica Austine Wood Comarow koristi birefringenciju kako bi napravila polarizirane svjetlosne kolaže
* Birefringencija tankog leda (Tom Wagner, fotograf)

## Također pogledajte 
* Hijalofan

Kategorija:Mineralogija
Kašalj

**Kašalj** () predstavlja naprasnu, često sa ponavljanjem, spastičku kontrakciju grudne šupljine, koja ishoduje snažnim izbacivanjem zraka iz pluća, i obično je propraćena posebnim zvukom. Kašljanje je reakcija tijela na supstance koje iritiraju respiratorne puteve, najčešće dušnik. Kašalj je također izazvan zalogajem koji je skrenuo u dušnik umjesto u jednjak zbog poremećaja na epiglotisu. Frekventan i hroničan kašalj obično indiciraju na prisustvo bolesti. Kašljanje se može izvesti i svojevoljno.

## Također pogledajte 
Kategorija:Fiziologija
Kategorija:Simptomi
Cernik

* Cernik (prezime), prezime
* Cernik (sandžak), jedan od sandžaka u Osmanlijskom carstvu

**Hrvatska**:

* Cernik (Hrvatska) naselje i općina u Brodsko-posavskoj županiji
* Cernik (Čavle), naselje u općini Čavle, Primorsko-goranska županija
* Cernik (Žumberak), naselje u općini Žumberak, Zagrebačka županija
Ostrvo

[mini|Ostrvo Zečevo pokraj [Hvar (ostrvo)|Hvara]]
mini|Ostrvo u Poljskoj
**Ostrvo** ili **otok** predstavlja dio kopna okružen sa svih strana vodom. Po pravilu je manji od kontinenta, a veći od hridi (stijene, grebena). Može se nalaziti u jezeru ili moru, a ako je riječ o riječnom ostrvu tada se govori o adi.

## Definicija 
Prema definiciji koja je utemeljena na preporukama **Međunarodne hidrografske organizacije** (*International Hydrographic Organization*) ostrvo je dio kopna potpuno okružen morem.

Podjela po površini:
* **ostrvo** je dio kopna potpuno okružen morem površine preko 1&nbsp;km2
* **ostrvce** je kopno potpuno okruženo morem površine od 0.01 do 1&nbsp;km2
* **hridi** i **grebeni** su površina manjih od 0.01&nbsp;km2.

## Također pogledajte 
* Ostrva po broju stanovnika
* Najveća ostrva
* Ostrva u Bosni i Hercegovini

## Vanjski linkovi 
* 

‎


Kategorija:Obalni i okeanski oblici reljefa
Kategorija:Fluvijalni oblici reljefa
Kategorija:Lakustrinski oblici reljefa
Kategorija:Okeanografska terminologija
Grudna šupljina

mini|desno|300px|Tjelesne šupljine kod čovjeka
**Grudna šupljina** je šupljina u ljudskom i životinjskom tijelu smještena iznad, odnosno ispred trbušne šupljine, a zaštićena rebrima. Gornja granica šupljine je prvo rebro, a donja dijafragma.

Unutar grudne šupljine su smješteni sljedeći organi:

* Strukture kardiovaskularnog sistema: srce, aorta, pulmonarna arterija, šuplje vene, pulmonarne vene i vena azygos
* Strukture respiratornog sistema: dušnik, bronhi i pluća
* Strukture probavnog sistema: jednjak
* Endokrine žlijezde: grudna žlijezda
* Strukture nervnog sistema: *nervus vagus*
* Strukture limfnog sistema: *ductus thoracicus*

## Reference 
## Vanjski linkovi 
Kategorija:Grudni koš
Monte Carlo

mini|desno|300px|Monte Carlo
**Monte Carlo** je najpoznatija administrativna četvrt u gradu/državi Monako. Smatra se glavnim gradom ove države, premda ova država nema službenog glavnog grada. 
Najbogatiji je grad u Evropi u kojem živi oko 30.000 stanovnika, a predstavlja mjesto luksuza i glamura.

Monte Karlo važi za vodeću turističku destinaciju u Evropi. Nadaleko je poznat po kazinima, kockanju, luksuznim hotelima, glamuru, Velikoj nagradi Monaka, Svjetskom prvenstvu u boksu te raznim modnim sadržajima.

Osim kompleksa kazina koji je sagrađen krajem 19. vijeka, postoji opera, baletna škola, te luksuzni, hoteli i klubovi.
Zbog svih ovih sadržaja ga rado posjećuju poznate i bogate ličnosti iz cijelog svijeta.

## Također pogledajte 
* Monte Carlo simulacija

## Reference 
Kategorija:Monako
Udica

mini|desno|200px|Različite vrste udica
**Udica** je sprava za pecanje ribe, koja se koristi tako što se kači za usta ribe, ili rjeđe za tijelo. Udice se koriste vijekovima za ribolov kako morskih, tako i slatkovodnih riba. 2005. godine udica je izabrana za jedno od 20 najboljih alata u historiji čovječanstva. Udice se obično kače za silk ili neki drugi materijal koji povezuje upecanu ribu sa ribarom. Postoji velika različitost u vrstama udica u svijetu ribolova. Veličina, dizajn, oblik i materijal se razlikuju u zavisnosti od svrhe. Postoje i udice nakačene na različite mamce ili mušice. Najstarija udica je nađena na prostoru današnje Palestine, a pretpostavlja se da je stara oko 9000 godina.

## Reference 
## Vanjski linkovi 
* 

Kategorija:Ribolov
Silk

mini|desno|300px|Silk sa udicama
**Silk**, **laks**, **flaks**, **najlon** ili **plastična struna** su korišteni nazivi za vrstu konopa koji se koristi za ribolov. Važni parametri silka su dužina, vrsta materijala i debljina. Također važni faktori su čvrstoća pucanja, čvrstoća čvora, otpor na UV zrake, otpornost prema struganju i vidljivost. Koristi se tako da se na jedan kraj silka zaveže udica, a drugi kraj bude pri ruci ribaru, direktno ili putem štapa.

Silk je prvobitno pravljen od konjske dlake ili ketguta, dok se danas koriste lan, svila ili najčešće vještački sintetizovan (najlon, polietilen i sl.)

## Također pogledajte 
* Ribolov
* Udica

Kategorija:Ribolov
Zastava Gornje Volte

mini|desno|250px|Zastava Gornje Volte
**Zastava Gornje Volte** je bila horizontalna crno-bijelo-crvena trobojka koja je predstavljala tri glavne rijeke: Crnu Voltu, Bijelu Voltu i Crvenu Voltu. Ova zastava je usvojena 9. decembra 1959. Zastava je slična zastavi Njemačkog carstva. Zastava je promijenjena nakon što je Gornja Volta postala Burkina Faso 4. augusta 1984.

## Također pogledajte 
* Grb Gornje Volte
* Zastava Burkine Faso

Gornja Volta
Specifična težina

**Specifična težina** materijala (γ) jeste težina materijala po jedinici zapremine:
:\gamma = \rho \, g
gdje je:
:\gamma - specifična težina materijala (jedinica: N/m3)
:\rho - gustoća materijala (jedinica: kg/m3)
:g - gravitaciono ubrzanje - 9,80665&nbsp;m/s2

## Također pogledajte 
*Gustoća
*Relativna gustoća

## Vanjski linkovi 
* Water Weights & Weight Belts 
* http://www.engineeringtoolbox.com/density-specific-weight-gravity-d_290.html
* http://www.themeter.net/pesi-spec_e.htm

Kategorija:Fizikalne veličine
Kategorija:Fizikalna hemija
Alkoholno piće

mini|desno|250px|Različite vrste alkoholnih pića

**Alkoholno piće** je piće koje sadrži etanol, koji je poznatiji pod imenom alkohol, iako je u hemiji etanol samo jedan od alkohola. Obično se dijele u tri klase - piva, vina i žestoka pića - sa sadržajem alkohola između 3% i 50%. Pića sa manje od 0,5% ponekad se smatraju  bezalkoholnim pićima.

Mnoga društva imaju posebnu kulturu pijenja, gdje su alkoholna pića integrirana u zabave. Većina zemalja ima zakone koji regulišu proizvodnju, prodaju i konzumaciju alkoholnih pića. Neki propisi zahtijevaju označavanje procentualnog sadržaja alkohola (kao ABV ili dokaz) i upotrebu etikete upozorenja. Neke zemlje zabranjuju konzumaciju alkoholnih pića, ali su legalna u većini dijelova svijeta. Pokret za umjerenost zalaže se protiv konzumacije alkoholnih pića. Globalna industrija alkoholnih pića premašila je 1,5 triliona dolara u 2017. Alkohol je jedna od najčešće korištenih rekreativnih droga na svijetu, a oko 33% svih ljudi trenutno pije alkohol. U 2015, među Amerikancima, 86% odraslih je u nekom trenutku konzumiralo alkohol, pri čemu ga je 70% pilo u posljednjoj godini, a 56% u posljednjem mjesecu. Nekoliko drugih životinja je pod utjecajem alkohola slično kao i ljudi i, kada ga jednom konzumiraju, konzumirat će ga ponovo ako im se pruži prilika, iako su ljudi jedina poznata vrsta koja namjerno proizvodi alkoholna pića.

Alkohol je depresant, klasa psihoaktivnih droga koja usporava aktivnost centralnog nervnog sistema. U malim dozama izaziva euforiju, smanjuje anksioznost i povećava društvenost. U većim dozama uzrokuje pijanstvo, stupor, gubitak svijesti ili smrt (predoziranje). Dugotrajna upotreba može dovesti do alkoholizma, povećanog rizika od razvoja nekoliko vrsta raka, kardiovaskularnih bolesti i fizičke ovisnosti.

Alkohol je klasifikovan kao kancerogen grupe 1. U saopštenju za javnost Svjetske zdravstvene organizacije iz 2023. navodi se da "rizik za zdravlje osobe koja pije počinje od prve kapi bilo kojeg alkoholnog pića."

U većini država zabranjeno je prodavati alkoholna pića osobama mlađima od zakonski određene dobi. Ta dob u BiH iznosi 18 godina.

## Također pogledajte 
* Alkohol

## Reference 

Kategorija:Fermentisana pića
Kategorija:Kultura ispijanja pića
Kategorija:Industrija alkohola